**KLĀTIENES KURSU APJOMS UN PLĀNOJUMS PEDAGOGIEM**

1. **tematiskais modulis (4h)**

"Digitālo prasmju attīstība pedagogiem".

Digitālās pamatprasmes mūsdienu izglītības vidē vairs nav tikai papildinājums skolotāja profesionālajam arsenālam – tās ir kļuvušas par neatņemamu darba sastāvdaļu. Spēja sazināties tiešsaistē ar kolēģiem, skolēniem un vecākiem, organizēt dokumentus un prezentēt mācību saturu digitālā formātā ļauj pedagogam būt efektīvam, elastīgam un atbilstošam šodienas izglītības vajadzībām. Tieši šīs prasmes bieži veido tiltus starp tradicionālo pedagoģiju un mūsdienīgu, skolēniem saistošu mācību procesu.

**1.1. satura versija “Iesācējs”.**

|  |  |  |  |
| --- | --- | --- | --- |
| **Tēma ar īsu satura anotāciju** | **Laiks** | **Īstenošanas formas, metodes** | **Sasniedzamais rezultāts** |
| Ievads un digitālā drošība:   * Drošas paroles un divu faktoru autentifikācija; * Datu aizsardzība skolā; * Atbildīga ierīču lietošana; * E-pasta kultūra un pikšķerēšanas atpazīšana. | 20 min | Teorijas nodarbība | Pedagogs izprot pamatprincipus drošai digitālās vides lietošanai un spēj identificēt potenciālos riskus, piemēram, pikšķerēšanas mēģinājumus vai datu noplūdi. Viņš prot veidot drošas paroles, izmantot divu faktoru autentifikāciju un ievērot datu aizsardzības pamatprasības. |
| Universāli un praktiski rīki iesācējiem:   * Digitālā komunikācija: iepazīšanās ar MS Teams vai Zoom pamatfunkcijām (sapulces, čats, ekrāna koplietošana). * Dokumentu pārvaldība: kā veidot, saglabāt, pārsūtīt un koplietot dokumentus (Word, PDF, mākoņpakalpojumi). * Failu organizācija: mapju veidošana, pārsaukšana, kārtība pēc mērķa vai datuma, biežākās kļūdas. * Prezentāciju veidošana: pamati MS PowerPoint vai Google Slides lietošanā – slaidu struktūra, attēlu ievietošana, dizaina ieteikumi. | 100 min | teorija un praktiska nodarbība | Pedagogs apgūst pamatiemaņas darbā ar digitālās komunikācijas rīkiem (MS Teams vai Zoom), tostarp spēj pievienoties tiešsaistes sapulcei, ieslēgt mikrofonu, koplietot ekrānu un sazināties čatā. Viņš pārliecinoši prot veidot un organizēt dokumentus un prezentācijas, kā arī sagatavot digitālu saturu mācību vajadzībām. |
| Mākslīgais intelekts – ChatGPT pamati:   * Kas ir MI un kā tas darbojas; * Kā uzdot jautājumus ChatGPT * Tipiski lietošanas piemēri izglītībā (ģenerēšana, idejas, pārbaudes jautājumi); * Prakses demonstrācija, iespējamie riski, ierobežojumi un ētiskie aspekti. | 60 min | teorija un praktiska nodarbība | Pedagogs izprot mākslīgā intelekta darbības pamatprincipus un apzinās tā iespējas un ierobežojumus izglītībā. Viņš prot uzdot mērķtiecīgus jautājumus ChatGPT un spēj izmantot šo rīku stundu plānošanā, ideju ģenerēšanā un materiālu sagatavošanā. |

1. **tematiskais modulis. (4h)**

“Mācības par valsts izstrādātajām interaktīvajām mācību platformām un mācību vadības platformām to plašākai izmantošanai”.

Latvijai turpinot digitālo transformāciju izglītībā, mācību plānošanas e-vide **mape.gov.lv** un mācīšanās platforma **skolo.lv** (nacionālā Moodle platforma) spēlē izšķirošu lomu strukturētu un mācību programmai atbilstošu mācību resursu nodrošināšanā. Tomēr, neskatoties uz tās potenciālu, daudzi pedagogi vai nu nezina par tās iespējām, vai arī nav pārliecināti par to, kā to efektīvi izmantot ikdienas darbā. Šis kurss ir izstrādāts, lai pārvarētu šo plaisu, nodrošinot pedagogiem praktiskas prasmes un digitālo pārliecību, lai viņi varētu orientēties mape.gov.lv un skolo.lv un to pielietot mācību procesa nodrošināšanā.

Kurss veidots, balstoties uz starptautisko praksi un digitālo prasmju ietvariem, tostarp DigCompEdu ietvaru, UNESCO IKT kompetences ietvaru pedagogiem un OECD digitālās izglītības perspektīvu. Šīs mācības piedāvā divus izvēles ceļus:

* **pedagogiem ar mazāku digitālo pieredzi**;
* **digitāli pratīgiem pedagogiem**, kuri ir gatavi veidot un pielāgot mācību saturu digitālā vidē.

Mācības koncentrējas ne tikai uz rīku lietošanu, bet arī uz digitālā satura jēgpilnu integrāciju mācībās, mācību procesa organizācijā un skolēnu vērtēšanā, iekļaujot gan digitālas, gan pedagoģiskas kompetences.

**1.1. satura versija “Iesācējs”.**

|  |  |  |  |
| --- | --- | --- | --- |
| **Tēma ar īsu satura anotāciju** | **Laiks** | **Īstenošanas formas, metodes** | **Sasniedzamais rezultāts** |
| Ievads un digitālie resursi mape.gov.lv   * Kādam mērķim tiek izmantota mape.gov.lv un kā tā atšķiras no citām digitālām platformām; * Platformā pieejamie resursi un to izmantošana; * Mācību tematiskais plānotājs | 30 min | Teorijas nodarbība | Zina kas ir mape.gov.lv un kādi resursi tajā ir pieejami, prot orientēties mape.gov.lv vidē, lai atrastu sev interesējošos materiālus. |
| Ievads skolo.lv un Moodle sistēmas pamatos:   * Pārskats par skolo.lv vidi un *moodle* darbības pamatprincipiem; * Atšķirība starp skolo.lv un citām mācību platformām; * skolo.lv platformas mērķi un vispārīgas iespējas. | 20 min | teorija un praktiska nodarbība | Zina, kas ir skolo.lv, kā moodle vide darbojas un ar ko tā atšķiras no citām pieejamajām mācību platformām, prot piekļūt skolo.lv videi, virspusēji orientēties tajā, aprakstīt un identificēt tās funkcijas. |
| Navigācija skolo.lv vidē, gatavo paraugkursu izpēte:   * E-kursu katalogs (kas tur ir pieejams), tiek aplūkoti vismaz 3 piemēri paraugkursam (valoda, STEM jomas un tehnoloģiju jomas, katru citā vecumposmā) * profesionālās izglītības paraugkursi * Informācija par iepriekšējo gadu eksāmenu moduli; * Sadaļa "Materiāli skolotājiem" - pašmācības kursi, digitālie materiāli, skolotāju digitālās istabas. | 20 min | teorija un praktiska nodarbība | Zina kā atrast un izmantot paraugkursus, kādi materiāli tur ir pieejami, zina kā tie atšķiras no citiem resursiem (piemēram, mape.gov.lv, soma.lv, uzdevumi.lv, utt.), prot atrast un atvērt paraugkursus un citus gatavos materiālus skolo.lv vidē, prot pašreģistrēties sadaļā "Materiāli skolotājiem" ievietotajiem skolotāju kursiem |
| Paraugkursa pārnese savā kursā un kursa rediģēšana:   * Paraugkursa pārkopēšana savā kursā; * Rediģēšanas funkcijas pogu - moduļu pārvietošana, paslēpšana; * Dokumentu un saišu pievienošana savā kursā; * Iepazīšanās ar atbalsta vietnes pamācībām *atbalsts.refined.site* | 50 min | teorija un praktiska nodarbība | Zina kāda ir atšķirība starp publiski pieejamo paraugkursu un savu kursu, zina kur meklēt pamācības darbībām ar skolo.lv vidi, Prot kopēt paraugkursu un pārnest to uz sava kursa saturu. Prot atrast kursa rediģēšanas izvēlni, noslēpt atsevišķus materiālus no skolēniem, pievienot failu un URL saiti savā kursā. Prot pievienot skolēnus savam e-kursam no E-klases/Mykoob žurnāliem. |
| Uzdevumu veidošana un vērtēšanas iespējas:   * Paraugkursos pieejami interaktīvie uzdevumi skolēniem; * Interaktīvu uzdevumu veidošana ar *moodle* sistēmas iespējām; * Darba iesniegšanas funkcijas pievienošana; * Uzdevumu vērtēšana un rezultāta pārnese elektroniskajā žurnālā | 60 min | teorija un praktiska nodarbība | Zina kāda ir atšķirība starp publiski pieejamo paraugkursu un savu kursu, zina kur meklēt pamācības darbībām ar skolo.lv vidi, prot kopēt paraugkursu un pārnest to uz sava kursa saturu. Prot atrast kursa rediģēšanas izvēlni, noslēpt atsevišķus materiālus no skolēniem, pievienot failu un URL saiti savā kursā. Prot pievienot skolēnus savam e-kursam no E-klases/Mykoob žurnāliem. |